**INFORMAČNÝ LIST PREDMETU**

|  |  |
| --- | --- |
| **Vysoká škola:** Katolícka univerzita v Ružomberku | |
| **Fakulta/pracovisko:** Teologická fakulta | |
| **Kód predmetu:** TITF/SFP10u/18 | **Názov predmetu:** Filozofia výchovy |
| **Druh, rozsah a metóda vzdelávacích činností:**  Forma výučby: prednášky/semináre  Odporúčaný rozsah výučby (v hodinách): 13  Týždenný: 1/0 Za obdobie štúdia: 13/0  Forma: denná, externá  Metóda štúdia: kombinovaná | |
| **Počet kreditov:** 1 **Pracovná záťaž: 25** | |
| **Odporúčaný semester štúdia:** 1 | |
| **Stupeň vysokoškolského štúdia:** 1. | |
| **Podmieňujúce predmety:** - | |
| **Podmienky na absolvovanie predmetu:**  Podmienky hodnotenia predmetu:  Účasť na prednáškach (priama výučba) je povinná. Študent môže mať najviac 2 absencie ospravedlnené na základe lekárskeho potvrdenia. Za absencie študent dostane náhradné úlohy, resp. absolvuje konzultácie. Pri neospravedlnenej neúčasti alebo väčšom počte absencií nebudú študentovi udelené kredity.   * Písomne vypracovať 1 seminárnu prácu z vybraných pedagogických a filozofických ideí, školskej edukácie a ich komparácie so súčasnými pedagogickými teóriami a školstvom, zohľadňujúc najmä filozofický kontext výchovy. * Prácu je potrebné odovzdať vyučujúcemu predmetu najneskôr mesiac pred začiatkom zápočtového týždňa v ktorom prebieha výučba predmetu. * Rozsah jednej práce je minimálne tri, maximálne päť strán formátu A4, riadkovanie 1,5, písmo Times New Roman, veľkosť 12.   V práci sú hodnotené:   * poznanie a využitie prameňov k téme práce, * poznanie metodológie historicko-filozofickej analýzy edukačných javov, * schopnosť logicky zdôvodniť osnovu práce, * kritický prístup študenta k danej problematike, * vyjadrenie vlastného názoru podporeného teoretickými vedomosťami a vlastnými argumentmi.   Percentuálne zastúpenie jednotlivých úloh na celkovom hodnotení študenta.  Písomná seminárna práca z filozofie výchovy 40 %  Ústna skúška 60 %  Všetky zadané úlohy musí študent splniť minimálne na 60 %, ak aspoň jednu úlohu nesplní na požadovanej úrovni, nebude pripustený ku hodnoteniu.  Hodnotenie študijných výsledkov študenta v rámci štúdia predmetu sa uskutočňuje v zmysle aktuálneho Študijného poriadku Teologickej fakulty KU, čl. 11.  Celková záťaž študenta: 25 hodín, z toho 13 hodín prednáška/semináre, 8 hodín samoštúdium - vypracovanie seminárnej práce, 4 hodín príprava na záverečnú skúšku. | |
| **Výsledky vzdelávania:**  Vedomosti: má prierezové vedomosti v oblasti všeobecnej pedagogiky so zameraním na aplikačné využitie, ovláda jej vymedzenie, predmet a základné pedagogické pojmy; orientuje sa v základoch pedagogického výskumu so zameraním na aplikáciu a využitie rôznych metód v rámci pedagogickej diagnostiky, má špecializované odborné vedomosti o vývoji, systéme a modifikácii súčasnej školy, rozumie činiteľom edukácie (žiak, učivo a učiteľ), ovláda možnosti a význam profesijného rozvoja pedagóga, pozná kompetencie učiteľa, ovláda proces, ciele, metódy, zložky, princípy a zásady výchovy, ovláda obsah vzdelávania a základné kurikulárne dokumenty, má vedomosti o riadení a manažmente školy a triedy, ovláda diagnostiku a jej metódy, chápe vonkajšie a vnútorné stránky výchovy a vzdelávania, pozná súčasné výchovné problémy, ovláda stratégie poradenstva a práce v užších a širších súvislostiach; pozná pedagogické idey 19. a 20. storočia a alternatívne prístupy vo výchove a vzdelávaní, má široké vedomosti a porozumenie v základoch všeobecnej pedagogiky, vrátane praktických súvislostí a vzťahov k súvisiacim predmetom a odborom.  Zručnosti: vie aktívnym spôsobom získavať a analyzovať informácie z oblasti všeobecnej pedagogiky ako vedy a dokáže ich využívať na riešenie vybraných pedagogických situácií; dokáže pracovať so základnými kurikulárnymi dokumentmi s rešpektovaním pravidiel a princípov edukačného procesu; je schopný realizovať konkrétne pedagogické postupy a zargumentovať zvolený pracovný postu; je schopný zhromažďovať a interpretovať relevantné údaje vo vzťahu k vlastnému profesijnému rozvoju.  Kompetentnosti: je schopný integrovať získané vedomosti z oblasti všeobecnej pedagogiky s poznatkami nadobudnutými počas predošlého štúdia a pri riešení rôznych pedagogických situácií; vie použiť svoje vedomosti a v rámci odbornej diskusie, vie ich obhájiť a konštruktívne reagovať na kritiku, je schopný sebareflexie a vie prijímať plnú zodpovednosť za riešenie úloh s ich dôsledkami; je kompetentný posúdiť rôzne druhy informácií v kontexte vlastného profesijného rozvoja s plnou morálnou zodpovednosťou; je samostatný a autonómny pri získavaní nových pedagogických poznatkov s možnosťou využitia v ďalších študijných predmetoch a ďalšom štúdiu. | |
| **Stručná osnova predmetu:**   1. Úvod do filozofie výchovy – základné terminologické otázky (charakteristika filozofie a pedagogiky ako vedy), vzťah filozofie a výchovy, filozofia výchovy ako filozofická disciplína, historický náčrt konštituovania filozofie výchovy, význam filozofie pre výchovu a pedagogiku, človek a výchova v dejinách európskeho filozofického myslenia. 2. Antická filozofia a jej odraz vo výchove – charakteristika obdobia a filozofie, najvýznamnejší predstavitelia antickej filozofie (sofisti, Sokrates, Demokritos, Platon, Aristoteles a ďalší), filozofické východiská výchovy v dielach filozofov. 3. Výchovné ideály v období patristiky a scholastiky – charakteristika obdobia a filozofie, najvýznamnejší predstavitelia patristiky (Aurélius Augustínus, ...) a scholastiky (Tomáš Akvinský, Roger Bacon, ...), odraz filozofie v názoroch na výchovu. 4. Výchovné ideály v období humanizmu a renesancie – charakteristika obdobia a filozofie, najvýznamnejší predstavitelia (Thomas Morus, J.L. Vivés, F. Rabelais...), odraz filozofického renesančného myslenia vo výchove. 5. Novoveká filozofia a jej odraz vo výchove – charakteristika obdobia a filozofie, najvýznamnejšie filozofické smery: empirizmus a racionalizmus, ich predstavitelia a vplyv na výchovu (Francis Bacon, Francois Rabelais ...), osvietenská filozofia a pedagogika a jej filozofické východiská. 6. Filozofické východiská pedagogického systému J. A. Komenského – charakteristika obdobia a filozofie, filozofické východiská pedagogického systému J. A. Komenského, etapy pedagogickej tvorby Komenského (predpansofické, pansofické a všenápravné), ich odraz v jeho dielach, význam Komenského pre filozofiu výchovy a pedagogiku. 7. Základné filozofické smery v 19. storočí a ich vplyv na výchovu – charakteristika obdobia a filozofie, najvýznamnejšie filozofické smery, ich charakteristika a predstavitelia: a) pozitivizmus b) marxizmus c) voluntarizmus d) antropologická filozofia e) filozofia života, a ďalšie - ich predstavitelia a vplyv na pedagogické myslenie v Európe. 8. Vplyv filozofických smerov na pedagogické myslenie v 20. storočí – charakteristika obdobia a filozofie, najvýznamnejšie filozofické smery (neopozitivizmus, pragmatizmus, existencializmus, marxizmus ...), filozofická a pedagogická antropológia, človek a výchova z aspektu filozofickej antropológie, antropologické sociálne axiologické a globálne súvislosti výchovy človeka. 9. Filozofické východiská výchovy v súčasnosti – charakteristika obdobia a filozofie, najvýznamnejšie filozofické smery v Európe, filozofické východiská výchovy v súčasnosti, europeizácia a globalizácia výchovy, súčasné smerovanie a predstavitelia filozofie výchovy v Európe. 10. Ciele výchovy a ich filozofické východiská – charakteristika cieľov výchovy vo vzťahu k vymedzovaniu podstaty výchovy, filozofické východiská cieľov výchovy, prístupy k stanovovaniu cieľov výchovy (sociologické, psychologické a konvergentné koncepcie výchovy), determinácia a konkretizácia cieľov výchovy v historickom kontexte a v súčasnosti, vzťah filozofie výchovy a sociológie výchovy. 11. Všestrannosť a harmónia vo výchove – historické aspekty vývoja všestrannosti a harmónie vo výchove v jednotlivých vývojových obdobiach (starovek, stredovek, humanizmus a renesancia, novovek, 19. a 20. storočie, súčasnosť). 12. Mnohostranný a harmonický rozvoj osobnosti, odraz všestrannosti a harmónie v cieľoch a obsahu vzdelávania. 13. Demokracia a moc vo výchove – charakteristika demokracie a pluralizmu, odraz demokracie a moci vo výchove v oblasti cieľov, obsahu, metód, riadenia..., manipulatívna a komunikatívna pedagogika, ich charakteristika a prejavy. | |
| **Odporúčaná literatúra:**  AKIMJAK, A. Sociálna filozofia. Levoča : MTM, 2015. 164 s. ISBN 978-80-89736-38-6.  BREZINKA, W.: Filozofické základy výchovy. Praha, Zvon 1996.  BREZINKA, W.: Východiská k poznání výchovy. Praha, L. Marek 2001.  CARTER, F.: Škola malého stromu (The Education of the Little Tree.) Praha, Kalich 2007, resp. Malý strom. Bratislava, Artforum 2006.  KNAPIK, J. 2020. Hodnotová orientácia študentov vysokých škôl. Ružomberok: Verbum. 220 s. ISBN 978-80-561-0781-2.  KUDLÁČOVÁ, B.: Človek a výchova. Trnava, Pedagogická fakulta 2007.  KRATOCHVIL Z.: Výchova, zřejmost, vědomí. Praha, Herman&synové 1995.  Liedloffová, J.: Koncept kontinua. Praha, DharmaGaia 2007.  PALOUŠ, R.: K filozofii výchovy. (Východiská fundamentální agogiky.) Praha, SPN 1991.  Odporúčaná literatúra:  KOSOVÁ, B.: Filozofické a globálne súvislosti edukácie. Banská Bystrica: 2013.  KUDLÁČOVÁ, B.: Fenomén výchovy. Trnava: 2006.  ŠLOSIAR, J.: Od antropologizmu k filozofickej antropológii. Bratislava: 2002.  CIPRO, M.: Prameny výchovy. 1- 4 zv. Praha: 1991 – 95.  REBLÉ, A.: Dejiny pedagogiky. Bratislava: 1993.  SUCHODOLSKI, B.: Filosofie a pedagogika. Praha: 1966.  SEILEROVÁ, B.: Človek vo filozofickej antropológii. Bratislava: 1995 | |
| **Jazyk, ktorého znalosť je potrebná na absolvovanie predmetu:** slovenský jazyk | |
| **Poznámky:** - | |
| **Hodnotenie predmetov**  Celkový počet hodnotených študentov: 1557   |  |  |  |  |  |  | | --- | --- | --- | --- | --- | --- | | A | B | C | D | E | FX | | 14.96 | 17.28 | 22.16 | 18.95 | 20.81 | 5.84 | | |
| **Vyučujúci  garant predmetu:** PhDr. Ing. Tibor Máhrik, PhD., prof. ThDr. PhDr. Amantius Akimjak, PhD., OFS | |
| **Dátum poslednej zmeny:** 31.1.2022 | |
| **Schválil:** prof. ThDr. PhDr. Amantius Akimjak, PhD., OFS | |